Pentru românii care nu și-au planificat încă escapadele din sezonul estival, țara noastră continuă să fie o alegere inspirată. Pe litoralul românesc se află o plajă spectaculoasă unde cu toții se pot bucura liniștea și frumusețea naturii. Toate astea fără să scoată prea mulți bani din buzunar.
De obicei, românii sunt atrași de plajele din străinătate datorită faptului că acolo totul este mult mai amenajat și mai liniștit. Ei bine, o astfel de oază de relaxare se află și pe litoralul Mării Negre, departe de agitația zonelor pline cu turiști.
Cine vrea să se bucure de natură, de peisaje spectaculoase, dar și de plaje bine amenajate poate opta pentru plaja Tuzla. Aceasta este singura plajă sălbatică din România care atrage în fiecare an mii de turiști, atât din România, cât și din străinătate
Plaja sălbatică Tuzla este un adevărat spectacol de culoare. Dincolo de nisipul fin, apa turcoaz este principalul magnet care atrage turiștii. Cei care au ajuns măcar o dată în viață la Tuzla spun că peisajul seamănă cu cele din Grecia.
Plaja se află în apropiere de Constanța, astfel că este ușor de ajuns aici. Prețurile sunt pentru toate buzunarele, iar cazările sunt asigurate de mai multe pensiuni și case de vacanță. Nu ai voie să campezi cu propriul cort și nici cu rulota.
În ceea ce privește organizarea, pe plaja Tuzla se află două zone renumite. Prima este Plaja Cochilia, unde totul este amenajat cu umbrele. Aici, prețurile sunt destul de piperate. Însă, cei care nu vor să scoată bani mulți din buzunar pot opta pentru zona unde le este permis să își instaleze umbrela proprie.
Pe plaja Tuzla se pot face o mulțime de activități distractive. Pe lângă statul pe nisip la soare, pasionații de înot pot profita din plin de apa curată. În zonă există inclusiv salvamari, astfel că nicio persoană nu este în pericol.
Plaja Tuzla este alegerea ideală pentru cei care vor să se relaxeze. Liniștea de aici nu se mai găsește pe nicio altă plajă, ceea ce face ca peisajul să fie ideal pentru meditație. De asemenea, nisipul fin este perfect pentru plimbările lungi pe plajă.
Cei pasionați de aventură și de istorie, trebuie să știe că pe plaja Tuzla se află cazematele din cel de-Al Doilea Război Mondial. Acestea sunt un adevărat magnet pentru turiști și sunt vizitate constant în sezonul estival.
Turiștii care vor să plece cu o amintire frumoasă de pe plaja Tuzla, pot face poze în una dintre cele mai frumoase locații din zonă. Pontonul din lemn trebuie neapărat bifat odată ce ajungi pe plaja sălbatică Tuzla.